**FIȘA TEORETICĂ - NORME DOOM2**

 **1.Despărţirea în silabe**

* se acceptă fie despărţirea pe bază de pronunţare, fie după structură, ţinând seama de elementele constitutive, în special prefixe : *in-e-gal / i-ne-gal, a-nor-ga-nic / an-or-ga-nic*
* se respinge a doua posibilitate când conduce la secvenţe care nu sunt silabe : *nevr-al-gi-e*

**2.Scrierea unor cuvinte şi locuţiuni**

* pronumele şi adjectivele negative se scriu într-un cuvânt : *niciunul, niciuna, niciunii, niciunele, niciun, nicio, vreunul, vreuna*
* se scrie într-un cuvânt *odată* în locuţiunile *odată ce* şi *odată cu*

**3.Articularea termenilor străini**

* se menţine regula din DOOM 1 după care substantivele împrumutate se articulează ca de obicei în limba română, prin alipire directă, dacă partea finală a cuvântului se pronunţă aşa cum se scrie : *bosul/ bossul, brokerul/ brokerii, dealerul/ dealerii, folkul, linkul/ linkurile, weekendul/ weekendurile.*
* scriem cu cratimă dacă partea finală se pronunţă altfel decât se scrie : *cow-boy-ul, mouse-ul, service-ul, site-ul, show-ul*

**4.Variante literare libere**

* uzul a impus în noul DOOM dublete ( variante libere ) pentru unele cuvinte cu formă tip unică până acum : *antete/ anteturi, amanete/ amaneturi, căpşune/ căpşuni ( fructe), cearşaf/ cearceaf, cireşe/ cireşi ( fructe), coperte/ coperţi, corigent/ corijent, filosof/ filozof, ligheane/ lighene, niveluri/ nivele, pieptăn/ pieptene, sandvici/ sendviş, tobogan/ topogan, tumoare/ tumoră.*
* statutul de variante libere le conferă dreptul să circule şi să fie corecte ( literare ) în egală măsură

**5.Forme vechi, forme noi**

* DOOM 2 elimină o serie de forme ieşite din uz sau mai puţin frecvente : *anacoluturi/ anacolute, algoritme/ algoritmuri, anghină/ angină, canaluri/ canale ( geogr.), a despera/ a dispera, fundale/ fundaluri, monoloage/ monologuri, muche/ muchie, paradoxe/ paradoxuri, pardesiuri/ pardesie.*
* se renunţă de asemenea la formele lungi de tipul *dezagreghează,* păstrându-se de regulă formele scurte : *dezagregă, evaporă, ignoră, îndrumă, perturbă, secretă.*
* au fost înlocuite unele forme vechi ( *aragazuri, foarfece, magaziner, marfar, recensământuri, ziler* ) cu formele impuse de uz : *aragaze, foarfecă – foarfeci, magazioner, marfar, recensăminte, zilier.*

**6.Forme şi sensuri noi**

* *vise( imagini din somn) ~visuri (aspiraţii)*

*înseamnă( constituie) ~însemnează ( notează)*

*emisie ( emitere) ~ emisiune(program RTV)*

*frecţie ( masaj) ~ fricţiune ( frecare, conflict)*

*pate ( de ficat) ~ pateu ( produs de patiserie)*

* se înregistrează cuvintele : *compleu ( costum), geacă/ geci , item/ itemi/ itemuri/ iteme, elemenţi, baloţi, robinţti, strate, subansamble*
* verbul *absolvă ~ iartă, absolvă ~ termină o şcoală*

**7.Intrări noi**

* cele mai multe sunt achiziţii recente cu precădere din engleza americană : *brand, broker, dealer, fitness, font,hard, link, market, master, printare, pictorial, rating, scanare, site, topless, trend, etc.*

**8.Adaptări**

* este vorba de adaptarea termenilor străini la sistemul limbii române : *body-guard/ bodigard, cockteil/ cocteil, derby/ derbi, penalty/ penalti, pizza/ pizză*

 **9.Variante verbale libere**

* pentru infinitiv se acceptă variantele : *a cementa/ a cimenta ( a trata dinţii), datora/ datori, decofeiniza/ decafeiniza, frecţiona/ fricţiona, încarna/ incarna, încorpora/ incorpora, pricopsi/ procopsi, rabata/rabate, reîncarna/ reincarna, zbârli/ zburli.*
* pentru indicativ : *biciuieşte/ biciuie, biruieşte/ biruie, cheltuieşte/ cheltuie, chinuieşte/ chinuie, mântuieşte/ mântuie, se străduieşte/ se străduie, se destăinuie/ se destăinuieşte, dibuie/ dibuieşte, huiduie/ huiduieşte, învârte/ învârteşte, anticipează/ anticipă, demarchează/ demarcă, inventează/ inventă, se îngâmfează/ se îngâmfă, înveşmântează/ înveşmântă, învolburează/ învolbură, învie/ inviază, reanimă/ reanimează, şchioapătă/ şchiopătează.*

**10. Alte variante libere**

* *acont/ aconto, bulgăr/ bulgăre, cartilaj/ cartilagiu, chestiune/ chestie, clovn/ claun, halo/ halou, lăcaş/ locaş, piuneză/ pioneză, poliloghie/ polologhie, solilocviu/ soliloc, tract/ tractus, zi/ ziuă*
* forme de plural : *cicatrice/ cicatrici, debuşee/ debuşeuri, jersee/ jerseuri, regale/ regaluri, slogane/ sloganuri, torente/ torenţi, vopsele/ vopseluri*
* în formele de D- G ale femininelor articulate, se introduc variante noi : *îmbrăcămintei/ îmbrăcăminţii, savoarei/ savorii,* o formă unică pentru : *corabiei, ţigăncii, ţărăncii, feşii ; faşă-faşe ( feşii)*

**11.Locuţiunile pronominale de politeţe**

* adjectivele posesive : *ta , sa, voastră,* pronumele : *lui, ei, lor,* din componenţa locuţiunilor pronominale de politeţe se scriu cu literă mare : *Cuvioşia Ta ( Sa, Voastră), Cuvioşiile lor, Domnia Ta, Eminenţa Sa etc.*

**12. Prim-ministrul**

* primul element rămâne neschimbat : *prim-ministrul, prim- miniştrii, prim-procurorul, prim-procurorii, prim-secretarul, prim-secretari*